преди отказа ѝ, не се възстановяват или връщат по друг начин на регистранта.“
 (2)
 В член 4 параграф 7 се заменя със следното:
 „7. Когато регистрацията е отказана поради невъзможност на регистранта да предостави липсващата информация или в резултат на невъзможността му да заплати таксата преди изтичането на сроковете, таксите, заплатени във връзка с тази регистрация преди отказа ѝ, не се възстановяват или връщат по друг начин на регистранта.“
 (3)
 Член 5 се изменя, както следва:
 (a)
 В параграф 2 след втора алинея се вмъкват следните алинеи:
 „При промени в разрешения достъп до информация по регистрацията Агенцията събира такса за всеки елемент, за който е направена актуализация, както е посочено в приложение III, таблици 3 и 4.
 В случай на актуализация, отнасяща се до резюметата на изследването или подробните резюмета на изследването, Агенцията събира такса за всяко резюме на изследването или подробно резюме на изследването, по отношение на което е направена актуализацията.“
 (b)
 В параграф 6 трета алинея се заменя със следното:
 „Когато в случай на други актуализации заплащането не е извършено преди изтичането на втория срок, Агенцията отказва актуализацията. По желание на заявителя Агенцията удължава втория срок, при условие че искането за това е било подадено преди изтичането на втория срок. Когато заплащането не е извършено преди изтичането на удължения срок, Агенцията отказва актуализацията.“
 (c)
 Параграф 7 се заменя със следното:
 „7. Когато актуализацията е отказана поради невъзможност на регистранта да предостави липсващата информация или в резултат на невъзможността му да заплати таксата преди изтичането на сроковете, таксите, заплатени във връзка с тази актуализация преди отказа ѝ, не се възстановяват или връщат по друг начин на регистранта.“
 (4)
 В член 6 параграф 3 се заменя със следното:
 „3. В случай на искане, отнасящо се до съвместно подаване, Агенцията събира намалена такса, както е определено в приложение IV. В случай на искане от водещия регистрант Агенцията събира намалена такса само от него, както е определено в приложение IV.“
 (5)
 В член 7 параграф 5 се заменя със следното:
 „5. Когато известие или искане за удължаване е отказано поради невъзможност на производителя, вносителя или производителя на изделията да предостави липсващата информация или в резултат на невъзможността му да заплати таксата преди изтичането на крайните срокове, таксите, платени във връзка с нотификацията или искането за удължаване на срока преди съответния им отказ, не се възстановяват или връщат по друг начин на лицето, подаващо нотификацията или искането.“
 (6)
 В член 8, параграф 2 трета алинея се заменя със следното:
 „Агенцията издава една фактура, обхващаща основната такса и всички приложими допълнителни такси, включително в случай на съвместно заявление за разрешаване.“
 (7)
 В член 9, параграф 2 трета алинея се заменя със следното:
 „Агенцията издава една фактура, обхващаща основното плащане и всички приложими допълнителни плащания, включително в случай на съвместен доклад за преразглеждане.“
 (8)
 В член 13, параграф 3 след първа алинея се добавя следната алинея:
 „Когато доказателствата, които трябва да се представят на Агенцията, не са на един от официалните езици на Съюза, те се придружават от заверен превод на някой от официалните езици.“
